Diari Oficial de la Generalitat Valenciana


Sumari del DOGV 9182, del 27-09-2021 (2021/9576)

RESOLUCIÓ de 15 de setembre de 2021, de la Presidència de la Generalitat, per la qual s'aprova l'escut del municipi d'Argelita.
-------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9576


Data del document
:   15-09-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * Argelita

RESOLUCIÓ de 15 de setembre de 2021, de la Presidència de la Generalitat, per la qual s'aprova l'escut del municipi d'Argelita. [2021/9576]  
El Ple de l'Ajuntament d'Argelita, en les sessions del 15 d'octubre de 2019 i del 24 de febrer de 2021, va adoptar, per unanimitat de les persones membres assistents, sengles acords d'aprovació de l'escut municipal, atenent la memòria o l'estudi tècnic realitzat en data 19 de setembre de 2019.  
Consta acreditat en l'expedient el compliment del tràmit d'informació pública i la publicació d'aquest en el Diari Oficial de la Generalitat Valenciana núm. 8732, de 4 de febrer de 2020, i en el tauler d'edictes de l'Ajuntament. Així mateix, consta el certificat de la secretària de l'Ajuntament sobre la no presentació d'al·legacions en el període d'exposició pública.  
El Consell Tècnic d'Heràldica i Vexil·lologia, en la sessió de 28 de maig de 2021, va dictaminar favorablement la proposta d'escut municipal.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per això, i fent ús de les atribucions conferides per la legislació vigent, resolc:  
  
Aprovar l'escut del municipi d'Argelita (Castelló) que queda organitzat de la manera següent:  
  
«Escut quadrilong de punta redona. En camp de sinople, tres torres d'or, major la del centre, maçonades i aclarides de sable, sobre vuit ones de plata i atzur. Al timbre, corona reial oberta, tradicional al Regne de València».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació, si escau, d'aquesta resolució en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la notificació o la publicació, si escau, d'aquesta resolució, en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació, si escau, en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 15 de setembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.